smcproject/ml-wiki-sentences huggingface dataset:
മാർക്സിസത്തിന്റെ കാഴ്ചപ്പാടനുസരിച്ച് പ്രാകൃത കമ്മ്യൂണിസത്തിനു ശേഷമുള്ള മനുഷ്യ ചരിത്രം, പരസ്പരം വൈരുദ്ധ്യത്തിലുള്ള വർഗ്ഗങ്ങളായി വിഭജിതമായതാകുന്നു.
മനുഷ്യസമൂഹം ഇതുവരെ പിന്നിട്ട 
കാലഘട്ടവും ഇനി പിന്നിടാനുള്ള കാലഘട്ടവും ചേർത്ത് പ്രധാനമായും അഞ്ചു ഘട്ടങ്ങളുള്ളതായി മാർക്സിസം  
കണക്കാക്കുന്നു.
പ്രാകൃത കമ്യൂണിസം (Primitive Communism) അടിമത്തം (Slavery) നാടുവാഴിത്തം ( ഫ്യൂഡലിസം ) (Feudalism) മുതലാളിത്തം (സ്വതന്ത്ര കമ്പോള വ്യവസ്ഥ)(Capitalism) സോഷ്യലിസം (Socialism) കമ്യൂണിസം (Communism)
പ്രാകൃത കമ്യൂണിസം എന്നത് മനുഷ്യ സമൂഹത്തിന്റെ ആരംഭഘട്ടമാണ്.
മനുഷ്യൻ ഇക്കാലത്ത് ഭക്ഷണം ശേഖരിച്ച് കഴിച്ചിരുന്ന, പെറുക്കിത്തീനികളായ കൂട്ടങ്ങളായിരുന്നു.
അന്നന്നത്തെ ഭക്ഷണം അന്നന്ന് കണ്ടെത്തിയിരുന്ന, ഇക്കാലത്ത് 
മനുഷ്യർക്കിടയിൽ ഒരുതരം സമത്വം നിലനിന്നിരുന്നു.
സ്വകാര്യ സ്വത്തിന്റെ അസാന്നിദ്ധ്യമായിരുന്നു ഈ സമൂഹത്തിന്റെ പ്രത്യേകത.
കേരളത്തിലെ മാവേലീ സങ്കല്പത്തെ പ്രാകൃതകമ്യൂണിസമായി പ്രാകൃത കമ്മ്യൂണിസ്റ്റ് സമൂഹത്തിന് ഉദാഹരണമായി ചിലർ ചിത്രീകരിക്കാറുണ്ട്.
കൃഷിയുടെയും കൂട്ടായ വാസത്തിന്റെയും ആരംഭത്തോടെ മനുഷ്യലിൽu അസമത്വം 
വളരാൻ തുടങ്ങി.
ഇതിന്റെ പാരതമ്യത്തിൽ കൃഷിയോഗ്യമായ  ഭൂമി
ചിലരുടെമാത്രം ഉടമസ്ഥതയിൽ ആവുകയും, മറ്റുള്ളവർ അവരുടെ 
അടിമകളായിത്തീരുകയും ചെയ്തു.
അങ്ങനെ മനുഷ്യർക്കിടയിൽ ശത്രുതാത്മകമായ വർഗ്ഗ വിഭജനം ഉണ്ടായി.
സ്വകാര്യ സ്വത്തിന്റെ ആവിർഭാവവും വളർച്ചയും ഉണ്ടായ ഈ കാലഘട്ടത്തെയാണ് അടിമത്തം എന്ന് 
വിളിക്കുന്നത്.
ഈ ഘട്ടത്തിലെ മേധാവി വർഗ്ഗം അടിമ ഉടമകളും കീഴാള വർഗ്ഗം അടിമകളും ആയിരുന്നു.
അടിമത്തത്തിന്റെ പാരതമ്യത്തിൽ ഇതിനോടുള്ള 
എതിർപ്പുകൂടുകയും അത് അടിമത്ത വ്യവസ്ഥിതിയുടെ തന്നെ അവസാനത്തിന് 
കാരണമാവുകയും ചെയ്തു.
അടിമത്തം എന്ന നില അവസാനിക്കുകയും പകരം 
ഭൂവുടമ-അടിയാൻ ബന്ധം നിലവിൽ വരികയും ചെയ്തു.
ഇവിടെ കീഴാള വർഗ്ഗത്തിലെ അടിയാൻ അഥവാ കുടിയാൻ പൂർണ്ണമായും മധാവി വർഗ്ഗത്തിലെ ഭൂ പ്രഭുവിന്റെ, ജന്മിയുടെ അടിമയല്ല, മറിച്ച് ചെറിയ അളവിൽ സ്വതന്ത്രനാണ്.
എങ്കിലും 
സാമ്പത്തികമായും സാമൂഹ്യമായും അവൻ പൂർണ്ണമായും ഉടമയുടെ ആശ്രിതനാണ്.
ഈ 
വ്യവസ്ഥിതിയാണ് നാടുവാഴിത്തം അഥവാ ഫ്യൂഡലിസം.
നാടുവാഴിത്തത്തിനെതിരായുള്ള എതിർപ്പ് അതിലെ വൈരുദ്ധ്യം മൂർച്ഛിച്ച്, മുതലാളിത്തം ആവിർഭവിക്കുന്നു.
മറ്റുള്ള സാമൂഹ്യ ഘട്ടങ്ങളിൽ നിന്നും വ്യത്യസ്തമായി മുതലാളിത്തത്തിൽ, കീഴാള വർഗ്ഗമായ തൊഴിലാളികൾ വ്യക്തിപരമായി സ്വതന്ത്രരാണെങ്കിലും ഉത്പാദനോപാധികളുടെ  നിയന്ത്രണം അധീശ വർഗ്ഗമായ മുതലാളിമാരുടെ കൈകളിലാകയാൽ ചൂഷണം തുടരുന്നു.
കൂലിക്കുവേണ്ടി സ്വന്തം അദ്ധ്വാനം വിൽക്കുന്ന തൊഴിലാളി കേവലം കൂലി അടിമയായി മാറുന്നു.
മുതലാളിത്ത സമ്പദ് വ്യവസ്ഥയിൽ തൊഴിലാളികളുടെ അദ്ധ്വാന ഫലമായുണ്ടാകുന്ന മിച്ച മൂല്യം മുതലാളിമാർ കവർന്നെടുക്കുകയും എല്ലാ സാമൂഹ്യ – സാംസ്കാരിക ബന്ധങ്ങളും പണത്തിന്റെ അടിസ്ഥാനത്തിൽ മാത്രം തീരുമാനിക്കപ്പെടുകയും ചെയ്യുന്നു.
തൊഴിലാളി അവന്റെ അദ്ധ്വാനഫലമായുണ്ടാകുന്ന ഉത്പന്നത്തിൽ നിന്നും അന്യവൽക്കരിക്കപ്പെടുന്നു.
സർവ്വസ്വതന്ത്രമായ വിപണിയാണ് പൂർണ്ണ മുതലാളിത്ത ലോകത്തിന്റെ പ്രത്യേകത.
ഭരണകൂടങ്ങൾപോലും വിപണിയെ നിയന്ത്രിക്കുന്നതിൽ നിന്നും മാറുകയും 
വിപണിയുടെ നിയന്ത്രണക്കാർ സർവ്വശക്തരാവുകയും ചെയ്യും.
മുതലാളിത്തത്തിന്റെ ആത്യന്തിക ലക്ഷ്യം പരാമാവധി ലാഭമുണ്ടാക്കുക എന്നതുമാത്രമാകുന്നു.
ഇത് കുത്തകവത്കരണത്തിലും , ദരിദ്രർ കൂടുതൽ ദരിദ്രരാവുന്നതിലും
ആണ് എത്തുക.
ദേശ രാഷ്ടങ്ങളുടെ അതിർത്തികൾ ഭേദിച്ച് വ്യാപിക്കുന്ന പണമൂലധനം മുതലാളിത്തത്തിന്റെ ഉയർന്ന രൂപമായ സാമ്രാജ്യത്വമായി വളർന്നിരിക്കുന്നവെന്ന് മാർക്സിസ്റ്റുകൾ നിരീക്ഷിക്കുന്നു.
ഇതിനോടുള്ള തൊഴിലാളി വർഗ്ഗത്തിന്റെ ശക്തമായ എതിർപ്പ് അഥവാ വൈരുദ്ധ്യം മൂർച്ഛിക്കുകയും ആത്യന്തികമായി മുതലാളിത്തത്തിന്റെ തകർച്ചയിലേക്ക്, സോഷ്യലിസത്തിലേക്ക് അത് നയിക്കുമെന്നും മാർക്സിസം പ്രവചിക്കുന്നു.
തൊഴിലാളി വർഗ്ഗ വിപ്ലവം
മുതലാളിത്തത്തിന്റെ തകർച്ചയെ തുടർന്ന് തൊഴിലാളി വർഗ്ഗത്തിന്റെ നേതൃത്വത്തിൽ സോഷ്യലിസ്റ്റ് സമൂഹം സൃഷ്ടിക്കപ്പെടുമെന്നും ഇവർ കരുതുന്നു.
ഈ ഘട്ടത്തിൽ ഉല്പാദനോപകരണങ്ങൾ പൊതു  ഉടമസ്ഥതയിലാകുന്നു.
ഉത്പാദനോപാധികളുടെ ഉടമസ്ഥതയില്ലാത്ത തൊഴിലാളികൾക്കാണ് ഈ സാമൂഹ്യമാറ്റത്തിന്റെ ചുക്കാൻ പിടിക്കാൻ കഴിയുക.
മുതലാളിത്തത്തിൽ നിന്നും സോഷ്യലിസത്തിലേക്കുള്ള ഈ മാറ്റം അനിവാര്യമാണെങ്കിലും സർവ്വശക്തമായ മുതലാളിത്തം അതിനെ ചെറുക്കാൻ സകലവിധ നീക്കങ്ങളും നടത്തുമെന്നും അതിനാൽ സായുധ വിപ്ലവം പോലുള്ള മാർഗ്ഗങ്ങളും തൊഴിലാളികൾക്ക് ഇതിനായി അവലംബിക്കേണ്ടി വരുമെന്നും മാർക്സിസ്റ്റുകൾ കരുതുന്നു.
വി. ഐ ലെനിന്റെ നേതൃത്വത്തിൽ തൊഴിലാളികൾ 1917 -ൽ നടത്തിയ ഒക്ടോബർ വിപ്ലവത്തിലൂടെ സാർ ചക്രവർത്തിമാരുടെ ഭരണം അവസാനിപ്പിച്ച്  റഷ്യയിൽ ആദ്യ സോഷ്യലിസ്റ്റ്  ഭരണകൂടം  സ്ഥാപിച്ചു.
തൊഴിലാളികളെ സംഘടിപ്പിച്ച്, ബോൾഷെവിക് പാർട്ടിയുടെ നേതൃത്വത്തിൽ  വിപ്ലവം നടത്തിയ ലെനിനും അദ്ദേഹത്തിന്റെ സാമൂഹ്യ -രാഷ്ട്രീയ – താത്വിക സംഭാവനകളും മാർക്സിസത്തിന്റെ വളർച്ചയിൽ പ്രധാന പങ്കുവഹിച്ചു.
ഈ സോഷ്യലിസ്റ്റ് സമൂഹത്തിൽ നിന്നും ഭരണകൂടം കൊഴിഞ്ഞുപോകുന്ന, സ്വകാര്യ സ്വത്ത് എന്ന സങ്കൽപ്പം തന്നെ ഇല്ലാതാവുന്ന, വർഗ്ഗ വൈരുദ്ധ്യങ്ങളില്ലാതാവുന്ന ആധുനിക കമ്മ്യൂണിസ്റ്റ് സമൂഹം ഉദയംകൊള്ളുമെന്ന് മാർക്സിസം പ്രഖ്യാപിക്കുന്നു.
ചരിത്ര ഗതിയെ വിശകലനം ചെയ്ത്,  ലോകമാകമാനമായി നടക്കേണ്ടുന്ന കമ്മ്യൂണിസ്റ്റ് സമൂഹത്തിലേക്കുള്ള ഈ പരിവർത്തനം അനിവാര്യമാണെന്ന് പ്രവചിച്ചതാണ് മാർക്സിന്റെ ഏറ്റവും പ്രധാനപ്പെട്ട സംഭാവന.
മാർക്സിസ്റ്റ്‌ പദാവലി
മുഖ്യധാരാഭാഷയിൽ ഇല്ലാത്ത പലപദപ്രയോഗങ്ങളും മാർക്സിസത്തിന്റെ പ്രയോക്താക്കൾ ഉപയോഗിക്കാറുണ്ട്.
ഭൗതികവാദം
ഭൗതികവസ്തുക്കൾ കൊണ്ടാണ് പ്രപഞ്ചം നിർമ്മിക്കപ്പെട്ടിരിക്കുന്നതെന്ന വാദമാണ് ഭൗതികവാദം.
അതീന്ദ്രിയശക്തികളൊന്നും പ്രപഞ്ചത്തെ നിയന്ത്രിക്കുന്നില്ലെന്നും, ശാസ്ത്രീയമായി എന്തിനെയും നിർവചിക്കാൻ കഴിയുമെന്നുമാണ് ഭൗതികവാദം പറയുന്നത്.
ജർമ്മൻ തത്ത്വചിന്തകനായിരുന്ന ഫോയർബഹ് ആണ് ഭൗതികപ്രപഞ്ചം എന്ന ചിന്താരീതി മുന്നോട്ട് വെച്ചത്.
മാറ്റങ്ങൾ വരാൻ ഇടയുള്ള മാറ്റങ്ങളാണ് ഭൗതികവാദപ്രകാരം ഭൗതികപ്രപഞ്ചത്തിലുണ്ടാവുക.
ഭൗതികവാദം പിന്തുടരുന്നവരെ ഭൗതികവാദികൾ എന്നു പറയുന്നു.
ആശയ വാദം
പ്രപഞ്ചൽ അനുഭവപ്പെടുന്നതെല്ലാം മന സൃഷ്ടിയാണെന്നും യഥാർത്ഥത്തിൽ അവ ഇല്ല എന്നുമുള്ള ചിന്താധാരയാണ് ആശയവാദം.
സാധാരണ ഒരു ദൈവത്തിന്റെ ചിന്തയുടെ ഫലമാണ് പ്രപഞ്ചം എന്നാണ് ആശയവാദികൾ സിദ്ധാന്തിക്കുക.
ആശയവാദത്തെ പിന്തുടരുന്നവരെ ആശയവാദികൾ എന്നു വിളിക്കുന്നു.
യാന്ത്രികഭൗതികവാദം
ഒരേ രീതിയിൽ ആവർത്തനസ്വ ഭാവത്തോടുകൂടിയ പ്രവർത്തനമാണ് പ്രപഞ്ചത്തിനുള്ളതെന്ന വാദമാണ് യാന്ത്രികഭൗതികവാദം.
ചലനം യന്ത്രത്തിന്റെതുപോലെ ചാക്രികമായിരിക്കും.
യന്ത്രങ്ങളുടെ ആവിർഭാവത്തോടുകൂടിയാണ് പ്രപഞ്ചത്തെ യന്ത്രമായി ഉപമിക്കാൻ തുടങ്ങിയത്.
പ്രവർത്തികളും ഫലങ്ങളും കാലാന്തരത്തിൽ വ്യത്യാസപ്പെട്ടേക്കാമെങ്കിലും അവ മുന്നവസ്ഥയിലേക്ക് മടങ്ങിപ്പോകും എന്ന് യാന്ത്രികഭൗതികവാദം സിദ്ധാന്തിക്കുന്നു.
വൈരുദ്ധ്യാത്മക വാദം
ഒരു തത്ത്വത്തിനേയും അതിന്റെ എതിർതത്ത്വത്തിനെയും പഠിച്ച് സത്യം കണ്ടെത്താം എന്ന വാദമാണ് വൈരുദ്ധ്യാത്മക വാദം.
ഹേഗൽ ആണ് വൈരുദ്ധ്യാത്മക വാദത്തിന്റെ പിതാവ്.
വിരുദ്ധശക്തികൾ പരസ്പരം ഏറ്റുമുട്ടി പുതിയൊരു വ്യവസ്ഥ ഉടലെടുക്കുന്നതിനും വൈരുദ്ധ്യാത്മകത കാരണമാകുന്നു.
പുതിയതിനെ നിഷേധിച്ചു ഇനിയും പുതിയത് ഉണ്ടാവുന്നു.
അടിമവ്യവസ്ഥയെ നിഷേധിച്ചു ഫ്യൂഡൽ വ്യവസ്ഥയും ഫ്യൂഡൽ വ്യവസ്ഥയെ നിഷേധിച്ചു മുതലാളിത്തവും രൂപമെടുക്കുന്നു.
മുതലാളിത്തത്തെനിഷേധിച്ചു സോഷ്യലിസം ജന്മമെടുക്കുന്നു.
സമൂഹത്തിൽ ഒറ്റയ്ക്ക് നിൽക്കുവയായി ഒന്നുമില്ല.
എല്ലാം പരസ്പരം ബന്ധപെട്ടിരികുന്നു.
എല്ലാം പരസ്പരം സ്വാധീനിക്കുകയും  സ്വാധീനിക്കപ്പെടുകയും ചെയ്യുന്നു.
ഭൗതികപരിതഃസ്ഥിതിയും ആശയങ്ങളും പരസ്പ്പരം  ബന്ധപെട്ടിരിക്കുന്നു.
വൈരുദ്ധ്യാത്മക ഭൗതികവാദം
ഭൗതികവാദവും വൈരുദ്ധ്യാത്മക വാദവും ചേർത്തുള്ള മാർക്സിയൻ അടിസ്ഥാന സിദ്ധാന്തമാണ് വൈരുദ്ധ്യാത്മക ഭൗതികവാദം.
ആശയങ്ങളല്ല, പദാർത്ഥങ്ങളാണ് പ്രപഞ്ചത്തിലാദ്യമുണ്ടായതെന്നും, വിവിധ പദാർത്ഥങ്ങളുടെ പ്രതിപ്രവർത്തനങ്ങളിലൂടെ പ്രപഞ്ചം നിലനിൽക്കുന്നതെന്നുമാണ് വൈരുദ്ധ്യാത്മക ഭൗതികവാദം സിദ്ധാന്തിക്കുന്നത്.
പ്രപഞ്ചത്തിൽ വസ്തുക്കളെല്ലാം പരസ്പരബന്ധിതമാണ്, പരസ്പരബന്ധിതമായ പദാർത്ഥങ്ങൾ ചലനാത്മകമാണ്, ചലനം മാറ്റത്തിനു കാരണമാകുന്നു എന്നിവയാണ് വൈരുദ്ധ്യാത്മക ഭൗതികവാദത്തിന്റെ മൂന്ന് അടിസ്ഥാന തത്ത്വങ്ങൾ.
ചരിത്രപരമായ ഭൗതികവാദം
വൈരുദ്ധ്യാത്മക ഭൗതികവാദത്തിലൂന്നി ചരിത്രത്തിന്റെ പുനർവായനയാണ് ചരിത്രപരമായ ഭൗതികവാദം അഥവാ മാർക്സിയൻ ചരിത്രവീക്ഷണം.
വിവിധ കാലഘട്ടങ്ങളിൽ നിന്ന് മനുഷ്യൻ പുതിയ കാലഘട്ടങ്ങളിലേക്ക് വികസിച്ചുവന്നത്, വിവിധ പ്രതിപ്രവർത്തനങ്ങൾ സംയോജിച്ചാണെന്നാണ് മാർക്സിയൻ ചരിത്രവീക്ഷണത്തിൽ കണ്ടെത്തിയിരിക്കുന്നത്.
വർഗ്ഗസിദ്ധാന്തം
ഒരേ തൊഴിലും സാമ്പത്തികാവസ്ഥയും ഉള്ള ജനങ്ങൾ ഒരേ പോലെ ചിന്തിക്കുകയും പ്രവർത്തിക്കുകയും ചെയ്യുമെന്നുമാണ് വർഗ്ഗസിദ്ധാന്തത്തിൽ പറയുന്നത്.
വിവിധ വർഗ്ഗങ്ങൾക്കിടയിൽ തങ്ങളുടെ അവസ്ഥ നിലനിർത്താനോ അല്ലെങ്കിൽ മെച്ചപ്പെടുത്താനോ ഉണ്ടാകുന്ന ആശയസംഘടനങ്ങളെയും പൊതുസംഘടനങ്ങളെയും കുറിക്കാൻ വർഗ്ഗവൈരുദ്ധ്യം അല്ലെങ്കിൽ വർഗ്ഗസമരം എന്ന പദം ഉപയോഗിക്കുന്നു.
വർഗ്ഗസിദ്ധാന്തപ്രകാരം അടിസ്ഥാനപരമായി ചൂഷകർ എന്നും ചൂഷിതർ എന്നും രണ്ടുവർഗ്ഗങ്ങളാണുള്ളത്.
തൊഴിലാളി വർഗ്ഗം
ബൗദ്ധികമായതോ കായികമായതോ ആയ ശേഷി മാത്രം കൈമുതലായുള്ള ജനസമൂഹമാണ് തൊഴിലാളിവർഗ്ഗം.
തങ്ങളുടെ പ്രവർത്തികളുടെ ഉത്പന്നങ്ങളിൽ തൊഴിലാളി വർഗ്ഗത്തിന് യാതൊരു അവകാശവും ഉണ്ടായിരിക്കില്ല.
സമൂഹത്തിന്റെ നിലനിൽപ്പ് തൊഴിലാളി വർഗ്ഗത്തിന്റെ അദ്ധ്വാനശേഷിയിലാണെന്ന് മാർക്സിസം സിദ്ധാന്തിക്കുന്നു.
അതുകൊണ്ട് തന്നെ തൊഴിലാളി വർഗ്ഗത്തിന് കൂടുതൽ പ്രാമാണ്യം നൽകേണ്ടതുണ്ടെന്ന് മാർക്സിസ്റ്റുകൾ വിശ്വസിക്കുന്നു.
മുതലാളി വർഗ്ഗം
തൊഴിലാളി വർഗ്ഗത്തിന്റെ അദ്ധ്വാനത്തിന്റെ ഉടമയും, അതിന്റെ ഫലം ആസ്വദിക്കുന്ന ആളുമാണ് മുതലാളി.
തൊഴിലാളികൾക്ക് പ്രവർത്തിച്ചു തുടങ്ങുവാനുള്ള മൂലധനം പ്രധാനം ചെയ്യുക മാത്രമാണ് മുതലാളിയുടെ ധർമ്മം.
ആദ്യം നൽകിയ മൂലധനത്തിന്റെ സ്വാധീനത്താൽ പിന്നീടെക്കാലവും മുതലാളി തൊഴിലാളികളുടെ പ്രവർത്തനഫലം സ്വന്തമാക്കിക്കൊണ്ടിരിക്കുന്നു.
തൊഴിലാളി വർഗ്ഗത്തിനു പ്രവർത്തിച്ചു തുടങ്ങുന്നതിനായി മുതലാളി ഉപയോഗിക്കുന്ന മുതൽമുടക്കിനെ മൂലധനം എന്നു പറയുന്നു.
മിച്ചമൂല്യം
തൊഴിലാളി വർഗ്ഗം അവരുടെ ഉപജീവനത്തിനാവശ്യമുള്ളതിലധികം ചെയ്യേണ്ടി വരുന്ന പ്രവൃത്തിയെ മിച്ചമൂല്യം എന്നു വിളിക്കുന്നു.
മിച്ചമൂല്യം മുതലാളിവർഗ്ഗത്തിന്റെ ലാഭമായി മാറുന്നു.
ബൂർഷ്വാസി
മൂലധനത്തിന്റെ ഉടമകളായിരിക്കുകയും ഉല്പാദനോപാധികൾ കയ്യടക്കിവെയ്ക്കുകയും ചെയ്യുന്ന ആളുകളെ ബൂർഷ്വാസി എന്നു വിളിക്കുന്നു.
ജീവിതത്തിന്റെ സമസ്ത മണ്ഡലങ്ങളിലേയ്ക്കും ഉപഭോഗ വസ്തുവിന്റെ ക്രയവിക്രയം പടർന്നു പന്തലിച്ച ഒരു സമൂഹത്തെ ബൂർഷ്വാ സമൂഹമെന്നു വിളിക്കുന്നു.
അവലംബം മാർക്സിസം ലെനിനിസം ഒരു പാഠപുസ്തകം, ഇം.
എം.എസ് നമ്പൂതിരിപ്പാട്, 1990 ഒക്ടോബർ, സോഷ്യൽ സയന്റിസ്റ്റ് പ്രസ്സ്, തിരുവനന്തപുരം ↑ മാർക്സിസം ലെനിനിസം ഒരു പാഠപുസ്തകം, ഇം.
എം.എസ് നമ്പൂതിരിപ്പാട്, സോഷ്യൽ സയന്റിസ്റ്റ് പ്രസ്സ്, തിരുവനന്തപുരം
സ്പിരിറ്റ്‌ എയർലൈൻസ്‌ ഇംഗ്ലീഷ് വിലാസം https://ml.wikipedia.org/wiki/Spirit_Airlines
ഫ്ലോറിഡയിലെ മിരാമാറിൽ ആസ്ഥാനമുള്ള ഒരു അമേരിക്കൻ അൾട്രാ ലോ കോസ്റ്റ് കാരിയറാണ് സ്പിരിറ്റ്‌ എയർലൈൻസ്‌.
അമേരിക്കയിൽ ഉടനീളം, കരീബിയൻ ദ്വീപുകൾ, മെക്സിക്കോ, ലാറ്റിൻ അമേരിക്ക, ദക്ഷിണ അമേരിക്ക എന്നിവടങ്ങളിലേക്ക് ഷെഡ്യൂൾഡ് സർവീസുകൾ നടത്തുന്നു.
2015-ലെ കണക്കനുസരിച്ചു അറ്റ്ലാന്റിക് സിറ്റി, ചിക്കാഗോ – ഒ’ഹാരെ, ഡാല്ലാസ് / ഫോർട്ട്‌ വോർത്ത്, ഡെട്രോയിറ്റ്, ഫോർട്ട്‌ ലോഡർഡെയിൽ, ലാസ് വെഗാസ് എന്നിവടങ്ങളിൽ എയർലൈൻസിന് ബേസുകൾ ഉണ്ട്.
1964-ൽ ക്ലിപ്പർ ട്രക്കിംഗ് കമ്പനി എന്ന പേരിലാണ് കമ്പനി പ്രവർത്തനങ്ങൾ ആരംഭിച്ചത്.
1974-ൽ കമ്പനിയുടെ പേര് ഗ്രൌണ്ട് എയർ ട്രാൻസ്ഫർ എന്നാക്കിമാറ്റി.
1980-ൽ ആണ് എയർലൈൻ സർവീസ് ആരംഭിക്കുന്നത്, മിഷിഗനിലെ മകോമ്പ് കൌണ്ടിയിൽ ചാർട്ടർ വൺ എന്ന പേരിൽ ഡെട്രോയിറ്റ് ആസ്ഥാനമായ ചാർട്ടർ ടൂർ ഓപ്പറേറ്റർ, അറ്റ്‌ലാന്റിക് സിറ്റി, ലാസ് വെഗാസ്, ബഹാമാസ് എന്നിവടങ്ങളിലേക്ക് യാത്രാ പാക്കേജുകളുമായി.
1990-ൽ ചാർട്ടർ വൺ റോഡ്‌ ഐലാൻഡിലെ ബോസ്റ്റൺ ആൻഡ്‌ പ്രോവിഡൻസിൽനിന്നും അറ്റ്ലാന്റിക് സിറ്റിയിലേക്ക് ഷെഡ്യൂൾഡ് സർവീസുകൾ ആരംഭിച്ചു.
1992 മെയ്‌ 29-നു ചാർട്ടർ വൺ തങ്ങളുടെ വിമാനങ്ങളിലേക്ക് ജെറ്റ് ഉപകരണം കൊണ്ടുവന്ന് പേര് സ്പിരിറ്റ്‌ എയർലൈൻസ്‌ എന്നാക്കിമാറ്റി.
1992 ജൂൺ 1-നു ഡെട്രോയിറ്റിനും അറ്റ്ലാന്റിക് സിറ്റിക്കും ഷെഡ്യൂൾഡ് സർവീസ് ആരംഭിച്ചു.
1992 ജൂൺ 15-നു ബോസ്റ്റനും പ്രോവിഡൻസിനും ഇടയിൽ ഷെഡ്യൂൾഡ് സർവീസ് ആരംഭിച്ചു.
1992 ഏപ്രിൽ 2-നു സ്പിരിറ്റ്‌ എയർലൈൻസ്‌ ഒർലാൻഡോ, ഫോർട്ട്‌ ലോഡർഡെയിൽ, സെന്റ്‌ പീറ്റർസ്ബർഗ് ഫ്ലോറിഡ എന്നിവടങ്ങളിലേക്ക് ഷെഡ്യൂൾഡ് സർവീസുകൾ ആരംഭിച്ചു.
1992 സെപ്റ്റംബർ 25-നു അറ്റ്ലാന്റിക് സിറ്റിക്കും ഫ്ലോറിഡയിലെ ഫോർട്ട്‌ മയെർസിനും ഇടയിലുള്ള വിമാന സർവീസ് ആരംഭിച്ചു.
ഫിലാഡെൽഫിയയിലെ സർവീസുകൾ 1994-ൽ ആരംഭിച്ചു.
അടുത്ത അഞ്ച് വർഷങ്ങളിൽ സ്പിരിറ്റ്‌ എയർലൈൻസ്‌ കൂടുതൽ വികസിപ്പിച്ചു.
സ്പിരിറ്റ്‌ എയർലൈൻസിൻറെ ആദ്യ ആസ്ഥാനം ഗ്രെയിറ്റർ ഡെട്രോയിറ്റിലെ ഈസ്റ്റ്‌പോയിന്റ്‌ മിഷിഗനിൽ ആയിരുന്നു.
1999 നവംബറിൽ മയാമി മെട്രോപോളിറ്റൻ ഏരിയയിലെ മിരാമർ ഫ്ലോറിഡയിലേക്ക് മാറ്റി.
മിരാമറിലേക്ക് മാറ്റുന്നതിന് മുൻപ് അറ്റ്ലാന്റിക് സിറ്റി, ന്യൂ ജെർസി, ഡെട്രോയിറ്റ് മിഷിഗൻ എന്നീ സ്ഥലങ്ങളും പരിഗണിച്ചിരുന്നു.
2001 നവംബറിൽ സ്പിരിറ്റ്‌ എയർലൈൻസ്‌ സാൻ യുവാൻ, പുർട്ടോ റിക്കോയിലേക്കുള്ള സർവീസ് ഉദ്ഘാടനം ചെയ്തു.
മാത്രമല്ല പൂർണ സജ്ജമായ സ്പാനിഷ്‌ കസ്റ്റമർ സർവീസ് വിഭാഗവും വെബ്സൈറ്റും പ്രത്യേക റിസർവേഷൻ ലൈനും തുടങ്ങി.
സെൻട്രൽ അമേരിക്ക, കരീബിയൻ ദ്വീപുകൾ, ദക്ഷിണ അമേരിക്ക, യുണൈറ്റഡ് സ്റ്റേറ്റ്സ് എന്നിവടങ്ങളിലായി 57 ലക്ഷ്യസ്ഥാനങ്ങളിലേക്ക് സ്പിരിറ്റ്‌ എയർലൈൻസ്‌ സർവീസ് നടത്തുന്നു.
അവലംബം ↑ 1 2 ↑ ↑ ↑ ↑ Wittkowski, Donald.
" Small Airline Expands A.C. Flights with Jets ".
The Press of Atlantic City .
May 30, 1992.
↑ Wittkowski, Donald.
" Fly to Fla. and Return for $140: Airline to Start A.C. Service ".
Feb 20, 2017.
വിലിവിലി ഇംഗ്ലീഷ് വിലാസം https://ml.wikipedia.org/wiki/Wiliwili
ഹവായ് ദ്വീപുകളിൽ കാണപ്പെടുന്ന ഫാബേസീ എന്ന പയർ കുടുംബത്തിലെ പൂച്ചെടികളുടെ ഒരു ഇനമാണ് എറിത്രീന സാൻഡ്‌വീസെൻസിസ് എന്ന ശാസ്ത്രീയ നാമമുള്ള വിലിവിലി .
സ്വാഭാവികമായും അവിടെ കാണപ്പെടുന്ന എറിത്രീനയുടെ ഏക ഇനം ഇതാണ്.
ദ്വീപിൽ 600 മീറ്റർ (2,000 അടി) ഉയരത്തിൽ സ്ഥിതിചെയ്യുന്ന ഹവായിയൻ ഉഷ്ണമേഖലാ വരണ്ട വനങ്ങളിലെ ചരിവുകളിൽ ഇത് കാണപ്പെടുന്നു.
വിലിവിലി എന്നാൽ ഹവായിയൻ ഭാഷയിൽ "ആവർത്തിച്ച് വളച്ചൊടിച്ചു" എന്നാണ് അർത്ഥമാക്കുന്നത്.
വിത്തുകൾ വെളിപ്പെടുത്തുന്നതിനായി വളച്ചുതിരിക്കുന്ന സീഡ് പോഡുകളെയാണ് ഇത് സൂചിപ്പിക്കുന്നത്.
വിലിവിലി ഹുല ഗീതം Auwe!
Pau au i ka manō nui, e!
Lala-kea niho pa-kolu.
Pau ka papa-ku o Lono.
O ka ai ia e ka manō nui, O Niuhi maka ahi, Olapa i ke kai lipo.
Ahu e!
au-we!
A pua ka wiliwili, A nanahu ka manō Auwe!
pau ai i ka mano nui!
Kai uli, kai ele, Kai popolohua o Kane.
A lealea au i ka ʻ u hula, Pau au i ka manō nui!
I am seized by the shark, great shark!
Lala-kea with triple-banked teeth.
The stratum of Lono is gone, Torn up by the monster shark, Niuhi with fiery eyes, That flamed in the deep blue sea.
and alas!
When the flowers of the wiliwili tree, That is the time when the shark-god bites.
I am seized by the huge shark!
O blue sea, O dark sea, Foam-mottled sea of Kane!
What pleasure I took in my dancing!
now consumed by the monster shark!
അവലംബം പുറത്തേക്കുള്ള കണ്ണികൾ Erythrina sandwicensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Erythrina Archived 2016-03-03 at the Wayback Machine .
At: Cultivated Plants Archived 2020-03-21 at the Wayback Machine .
At: Botany Databases Archived 2010-12-14 at the Wayback Machine .
At: HBS At: Biodiversity Heritage Library : Erythrina In: Species Plantarum Erythrina In: Encyclopédie Méthodique: Botanique Erythrina In: The Botany of Captain Beechey's Voyage Erythrina In: Flora of the Hawaiian Islands കവാടം: ജീവശാസ്ത്രം
ഏഷ്യാറ്റോസോറസ് ഇംഗ്ലീഷ് വിലാസം https://ml.wikipedia.org/wiki/Asiatosaurus
സോറാപോഡ് വിഭാഗത്തിൽ പെട്ട ഒരു ദിനോസർ ആണ് ഏഷ്യാറ്റോസോറസ് .
ഇവ ജീവിച്ചിരുന്നത് ക്രിറ്റേഷ്യസ് കാലത്തിന്റെ ആരംഭത്തിൽ ആയിരുന്നു എന്ന് അനുമാനിക്കുന്നു.
ഫോസ്സിൽ ആയി ആകെ കിട്ടിയിട്ടുള്ളത് പല്ലുകൾ മാത്രം ആണ് , ചൈനയിൽ നിന്നും മംഗോളിയയിൽ നിന്നും ഫോസ്സിൽ പല്ലുകൾ കിട്ടിയിട്ടുണ്ട്.
കൂടുതൽ വിവരങ്ങൾ ഒന്നും തന്നെ ഇപ്പോൾ ലഭ്യമല്ല ഇവയെ നോമെൻ ദുബിയം ആയി ആണ് കാണുനത്.
പേരിന്റെ അർഥം ഏഷ്യൻ പല്ലി എന്നാണ്.
അവലംബം ഏഷ്യാറ്റോസോറസ് ഏഷ്യാറ്റോസോറസ് ദിനോസറുകൾ വിക്കിയ
യൂസഫ് അറയ്ക്കൽ ഇംഗ്ലീഷ് വിലാസം https://ml.wikipedia.org/wiki/Yusuf_Arakkal ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇന്ത്യയിൽ നിന്നുള്ള ഒരു പ്രശസ്ത ചിത്രകാരനാണ് യൂസഫ് അറക്കൽ (1944 - 4 ഒക്ടോബർ 2016) .
1944 -ൽ കേരളത്തിലെ തൃശ്ശൂർ ജില്ലയിലെ ചാവക്കാട്ടാണ് ഇദ്ദേഹം ജനിച്ചത്.
രാജകുടുംബമായ അറയ്ക്കൽ കുടുംബാംഗമായിരുന്ന മാതാവും വ്യവസായിയായിരുന്ന പിതാവും മരിച്ചതിനെ തുടർന്ന് ബാല്യത്തിൽ തന്നെ ബാംഗ്ലുരിൽ എത്തി.
കർണാടക ചിത്ര കലാ പരിഷത്ത് കോളേജ് ഓഫ്  ഫൈനാർറ്റട്സിൽ നിന്നു കലാ പരിശീലനം നേടി.
ഡൽഹിയിലെ നാഷണൽ അക്കാദമി ഓഫ് കമ്യൂണിറ്റി സ്റ്റുഡിയോയിൽ നിന്ന് ഗ്രാഫ്ക് പ്രിൻറിൽ പരിശീലനം നേടി.
ഹിന്ദുസ്ഥാൻ ഏറൊനോട്ടിക്കൽ ലിമിറ്റഡിൽ ജോലി ചെയ്തിരുന്നുവെങ്കിലും 1988 - ൽ ആ ജോലി രാജി വെച്ച് മുഴുവൻ സമയം കലാപ്രവർത്തനങ്ങളിൽ മുഴുകി ബെംഗളൂരുവിലായിരുന്നു സ്ഥിരജീവിതം.
ഹൃദയാഘാതത്തെത്തുടർന്ന് 2016 ഒക്ടോബർ 4 ന് ബെംഗളൂരു കുന്ദലഹള്ളിയിലെ സ്വവസതിയിൽ വച്ച് അദ്ദേഹം അന്തരിച്ചു.
ദേശീയവും അന്തർദ്ദേശീയവുമായ ഒട്ടേറെ ചിത്രപ്രദർശനങ്ങളിൽ രചനകൾ പ്രദർശിപ്പിച്ചിട്ടുണ്ട്.
ചിത്രങ്ങൾ, പെയ്ൻറിങ്ങുകൾ, മ്യൂറലുകൾ, ശിൽപങ്ങൾ എന്നിങ്ങനെ ചിത്രകലയുടെ വിവിധ മേഖലകളിൽ വ്യക്തിമുദ്ര പതിപ്പിച്ചതിന് പുറമേ ഇതേക്കുറിച്ചുള്ള നിരവധി പുസ്തകങ്ങളും യൂസഫ് അറക്കൽ രചിച്ചിട്ടുണ്ട്.
അവാർഡുകൾ ഫ്രാൻസിലെ ലോറെൻസോ ഡി മെഡിസി എന്ന വിഖ്യാത പുരസ്ക്കാരം 2012 - ൽ കേരള സർക്കാരിൻറെ രാജാ രവിവർമ പുരസ്ക്കാരം 2008 - ൽ കേരള ലളിതകലാ അക്കാദമി ഫെലോഷിപ് 2005 - ൽ കർണാടക സർക്കാറിൻെറ വെങ്കിട്ടപ്പ പുരസ്കാരം.
1989 - ൽ കർണാടക ലളിത കലാ അക്കാദമി ഇദ്ദേഹത്തെ ആദരിച്ചു.
1986 - ൽ ധാക്കയിൽ നടന്ന ഏഷ്യൻ ആർട്ട് ബിനാലെയിൽ പ്രത്യേക അവാർഡ് 1981 - ൽ കർണാടക ലളിത കലാ അക്കാദമിയുടെ അവാർഡ്.
1979 - ൽ കർണാടക ലളിത കലാ അക്കാദമിയുടെ അവാർഡ്.
ഭാര്യ - സാറ അവലംബം
ഒറോത
1984 -ലെ മികച്ച നോവലിനുള്ള കേരള സാഹിത്യ അക്കാദമിയുടെ  പുരസ്കാരം നേടിയ കാക്കനാടന്റെ മലയാള നോവലാണ് ഒറോത.
ഒറോതയിലൂടെയാണ്‌ ചെമ്പേരിയുടെ ഉയർച്ചയുടെ കഥ തുടങ്ങുന്നത്‌.
കണ്ണൂർ ജില്ലയിലെ കിഴക്കൻ മലയോരത്തുള്ള ചെമ്പേരിയെന്ന കുടിയേറ്റഗ്രാമത്തിന്റെ തുടിപ്പുകളാണ് കാക്കനാടന്റെ ഒറോത എന്ന നോവൽ.
മധ്യതിരുവിതാംകൂറിൽ നിന്ന്‌ മലബാർ പ്രദേശത്തേക്കുണ്ടായ കുടിയേറ്റക്കാരുടെ കഥകൂടിയാണിത്.
കൊല്ലവർഷം 1099-ൽ തിരുവിതാംകൂറിൽ ഉണ്ടായ വെള്ളപ്പൊക്കവും പിന്നീട് മീനച്ചിലാറിന്റെ കരയിൽനിന്ന് കുറച്ച് കുടുംബങ്ങൾ മലബാറിലേക്ക് കുടിയേറുന്നതിന്റെയും കഥയാണ് "ഒറോത"യിൽ പറയുന്നത്.
സ്നേഹവും ത്യാഗവും കരുത്തും കാട്ടുന്ന ഒറോത ഒരു അസാധാരണ കഥാപാത്രമായി തിളങ്ങി നിൽക്കുന്നു.
വെള്ളം ഈ നോവലിലെ ഒരു പ്രധാന വിഷയമാണ്.
തൊണ്ണൂറ്റൊമ്പതിലെ വെള്ളപ്പൊക്കത്തിൽനിന്നാണ് റൗഡി പാപ്പനെന്നറിയപ്പെട്ട വെട്ടുകാട് പാപ്പന് ഒറോതയെ കിട്ടിയത്.
പാപ്പൻ ഒരു വള്ളമൂന്നുകാരനാണ്; വെള്ളത്തിൽ തൊഴിലെടുക്കുന്നവർ .
മീനച്ചിലാറിന്റെ പുത്രിയായ ഒറോതയെ പാപ്പൻ നിധിപോലെ കാത്തു.
ഒറ്റാംതടിയായി ജീവിച്ച അയാളിലെ ജലാംശം തന്നെയായിരുന്നു ഒറോത.
അധ്വാനമാണ് ഒറോത നിർദ്ദേശിക്കുന്ന ജീവിത വേദാന്തം.
പാപ്പനും ഒറോതയുമാണ് ആ ജീവിതവേദാന്തം പൂർണ്ണമായി പ്രായോഗികമാക്കുന്ന രണ്ടു കഥാപാത്രങ്ങൾ .
ജാനമ്മ, കുഞ്ഞുവർക്കി, മുത്തുകൃഷ്ണൻ , ഔതക്കുട്ടി, ചേച്ചമ്മ, ഇട്ടിയവിശ, അന്നക്കുട്ടി തുടങ്ങിയ കഥാപാത്രങ്ങളെല്ലാം ഒറോതയ്ക്കും പാപ്പനും മിഴിവുകൂട്ടുന്നവരാണ്.
നോവലിന്റെ ആമുഖമായി കാക്കനാടൻ ഇങ്ങനെ പറഞ്ഞിട്ടുണ്ട്: "ഒരു ബൃഹദ് രചനയെക്കുറിച്ച് ആലോചിച്ചിരിക്കുന്നതിനിടയിൽ അതിൽനിന്ന് കഥാപാത്രത്തെമാത്രം ചികഞ്ഞെടുത്ത് ആ കഥാപാത്രത്തിന്റെ ഒരു രേഖാചിത്രം വരയ്ക്കണമെന്ന് പെട്ടെന്ന് ഒരിക്കൽ തോന്നി. ആ തോന്നലിന്റെ ഫലമാണ് എന്റെ "ഒറോത".
ഒരു മികച്ച മനുഷ്യ മാതൃക എന്ന നിലയ്ക്കാണ് കാക്കനാടൻ ഒറോതയെ സൃഷ്ടിച്ചത്.
പുരസ്കാരങ്ങൾ കേരള സാഹിത്യ അക്കാദമിയുടെ  നോവലിനുള്ള പുരസ്കാരം (1984) അവലംബം ↑ ↑ http://www.deshabhimani.com/periodicalContent3.php?id=352%5Bപ്രവർത്തിക്കാത്ത+കണ്ണി%5D പുറം കണ്ണികൾ
ഒറോതയുടെ ഓർമ്മകളിലൂടെ ചെമ്പേരിയെ പ്രണയിച്ച്‌ Archived 2012-11-10 at the Wayback Machine .
ഒറോത - ടി. ടി. പ്രഭാകരൻ
ഓസോൺ ഇംഗ്ലീഷ് വിലാസം https://ml.wikipedia.org/wiki/Ozone
ഓക്സിജന്റെ മൂന്ന് അണുക്കളടങ്ങിയ താന്മാത്രാരൂപമാണ്‌ ഓസോൺ .
അന്തരീക്ഷത്തിൽ വ്യാപകമായി അടങ്ങിയിരിക്കുന്ന ഓക്സിജന്റെ തന്നെ ദ്വയാറ്റോമികതന്മാത്രയായ O 2 -നേക്കാൾ അസ്ഥിരമാണ്‌ ഈ രൂപം.
അന്തരീക്ഷത്തിന്റെ താഴ്ന്നനിലയിലുള്ള ഓസോൺ ജന്തുക്കളിലെ ശ്വസനവ്യവസ്ഥയ്ക്ക് ഹാനികരമായ വാതകമാണ്‌.
അന്തരീക്ഷത്തിന്റെ മുകൾതട്ടിൽ കാണപ്പെടുന്ന ഓസോൺ സൂര്യപ്രകാശത്തിലടങ്ങിയ അൾട്രാവയലറ്റ് രശ്മികളെ ഭൂമിയുടെ ഉപരിതലത്തിലെത്തുന്നതിൽ നിന്ന് തടയുന്നു, ഭൂമിയിലെ ജീവജാലങ്ങൾക്ക് ദോഷം വരുത്തുന്ന വികിരണങ്ങളാൺ അൾട്രാവയലറ്റ്.
ഓസോൺ നേരിയ അളവിൽ അന്തരീക്ഷത്തിന്റെ എല്ലാ ഭാഗത്തും അടങ്ങിയിരിക്കുന്നു.
ഓസോണിന്റെ കണ്ടുപിടിത്തം
ഓസോൺ എന്ന വാതകം കണ്ടുപിടിച്ചതു് സ്വിറ്റ്സർലൻഡിലെ  ബേസൽ (Basel) സർവ്വകലാശാലയിലെ പ്രൊഫസറായിരുന്ന ക്രിസ്റ്റ്യൻ  ഫ്രീഡ്രിച്ച് ഷോൺബെയ്ൻ  (Christian Freidrich Schonbein, 1799-1868) എന്ന ജർമ്മൻകാരനാണു്.
വെള്ളത്തിലൂടെ വിദ്യച്ഛക്തി കടത്തിവിടുമ്പോൾ  ഒരു പ്രത്യേക മണമുണ്ടാകുന്നതിനെപ്പറ്റി 1839ൽ  അദ്ദേഹം സർവ്വകലാശാലയിലെ പ്രകൃതി ഗവേഷണ സമിതിയിൽ  സംസാരിച്ചു.
അതിനുമുമ്പു് മാർട്ടിൻ വാൻ  മാരം (Martin van Marum, 1750-1837) എന്ന ഡച്ച് ശാസ്ത്രജ്ഞനും ഇങ്ങനത്തെ മണത്തിന്റെ കാര്യം ശ്രദ്ധിച്ചിരുന്നതായി പറയപ്പെടുന്നു.
അദ്ദേഹമതു് കൂടുതൽ  പഠിക്കാൻ  ശ്രമിച്ചില്ല.
എന്നാൽ  ഷോൺബെയ്ൻ  അതേപ്പറ്റി കൂടുതൽ  പഠിക്കുകയും 1840ൽ  ഫ്രഞ്ച് അക്കാദമിയിലേക്കു് എഴുതുകയും മണമുണ്ടാക്കുന്ന വസ്തുവിനു് ഓസോൺ  എന്ന പേരു് നിർദ്ദേശിക്കുകയും ചെയ്തു.
വെനിറ്റ അക്പോഫ്യൂറെ ഇംഗ്ലീഷ് വിലാസം https://ml.wikipedia.org/wiki/Venita_Akpofure
ഒരു ബ്രിട്ടീഷ്- നൈജീരിയൻ നടിയും വീഡിയോ വിക്സനുമാണ് വെനിറ്റ അക്‌പോഫ്യൂറെ (ജനനം ജനുവരി 1, 1987) .
ബിഗ് ബ്രദർ നൈജയുടെ നാലാം സീസണിൽ ഒരു ഹൗസ്‌മേറ്റ് എന്ന നിലയിൽ അവർ പ്രാധാന്യം നേടി.
ആഫ്രിക്ക മാജിക്കിന്റെ അൺമാരീഡിലെ നെങ്കി എന്ന കഥാപാത്രത്തെ അവർ അവതരിപ്പിക്കുന്നു.
നൈജീരിയയിലെ ഡെൽറ്റ സ്റ്റേറ്റിൽ നിന്നുള്ള അക്‌പോഫ്യൂർ യുണൈറ്റഡ് കിംഗ്ഡത്തിലാണ് ജനിച്ചത്.
അവർ എഡോ സ്റ്റേറ്റിലെ ബെനിനിൽ വളർന്നു.
അവിടെ ഇംഗ്ലണ്ടിലേക്ക് മടങ്ങുന്നതിന് മുമ്പ് പ്രൈമറി സ്കൂൾ ഔവർ ലേഡി ഓഫ് അപ്പോസ്തലസിൽ ചേർന്നു.
യുണൈറ്റഡ് കിംഗ്ഡത്തിലെ കിംഗ്സ്റ്റൺ ഹെർട്ട്ഫോർഡ്ഷയർ യൂണിവേഴ്സിറ്റിയിൽ അവർ അക്കൗണ്ടിംഗ് പഠിച്ചു.
അക്‌പോഫ്യൂർ, എയ് മക്കൂന്റെ അയ്‌സ് ക്രിബിൽ മിമി എന്ന കഥാപാത്രത്തെ അവതരിപ്പിച്ചു.
കൂടാതെ 2ഫേസ് ഇഡിബിയയുടെ ഇഹേ നെ മി, സ്കെയിൽസിന്റെ മുകുലു എന്നിവയിലും വീഡിയോ വിക്‌സനായി അവതരിപ്പിച്ചു.
ബിഗ് ബ്രദർ നൈജയിലെ അഭിനയത്തിന് മുമ്പ്, മുകുലു എന്ന ചിത്രത്തിലൂടെയാണ് അവർ കൂടുതൽ അറിയപ്പെടുന്നത്.
ഫസ്റ്റ് സിറ്റി മൊണ്യൂമെന്റ് ബാങ്ക്, മാർട്ടിനി റോസ്, മൗക്ക ഫോം എന്നിവയുടെ ബ്രാൻഡ് അംബാസഡറായി അവർ സേവനമനുഷ്ഠിച്ചിട്ടുണ്ട്.
മേഴ്‌സി എകെ , സോഫി അലകിജ എന്നിവർക്കൊപ്പം ഹവായ് സോപ്പിന്റെ അംബാസഡറാണ് അവർ.
ബിഗ് ബ്രദർ നൈജയുടെ നാലാം സീസണിൽ ഒരു ഹൗസ്‌മേറ്റായിരുന്ന അവർ ഷോയുടെ 41-ാം ദിവസം പുറത്താക്കപ്പെട്ടു.
രണ്ട് കുട്ടികളുടെ അമ്മയായ അവർ ടെർന തർക്കയെ വിവാഹം കഴിച്ചിട്ട് 4 വർഷമായി.
2021 മെയ് മാസത്തിൽ പഞ്ച്-ന് നൽകിയ അഭിമുഖത്തിൽ അവർ തന്റെ ഭർത്താവിനെ ഉപേക്ഷിക്കുന്നത് താൻ എടുത്ത ഏറ്റവും കഠിനമായ തീരുമാനങ്ങളിലൊന്നാണെന്നും അവരുടെ പിന്തുണാ സംവിധാനത്തിന് നന്ദിയുണ്ടെന്നും പ്രസ്താവിച്ചു.
2020-ൽ ഇസ്താംബൂളിലെ ക്വാർട്‌സ് ക്ലിനിക്കിൽ വെച്ച് അക്‌പോഫ്യൂർ സ്തനവളർച്ച ശസ്ത്രക്രിയയ്ക്ക് വിധേയയായി.
അവർ തന്റെ YouTube ചാനലിൽ തന്റെ അനുഭവത്തെക്കുറിച്ച് സംസാരിച്ചു.
അവാർഡുകളും നാമനിർദ്ദേശങ്ങളും Year Award Category Result Ref 2021 Net Honours Most Popular Actress നാമനിർദ്ദേശം അവലംബം
വെള്ളത്തോട് അണക്കെട്ട് ഇംഗ്ലീഷ് വിലാസം https://ml.wikipedia.org/wiki/Kakkad_Dam
കേരള ത്തിലെ പത്തനംതിട്ട ജില്ലയിലെ സീതത്തോട് ഗ്രാമപഞ്ചായത്തിൽ ആങ്ങമൂഴി ക്കു സമീപം  സ്ഥിതി ചെയ്യുന്ന വളരെ ചെറിയ ഒരു അണക്കെട്ടാണ് വെള്ളത്തോട് അണക്കെട്ട്, അഥവാ കക്കാട് അണക്കെട്ട് (Veluthodu Dam) കക്കാട് ജലവൈദ്യുതപദ്ധതി.
ഈ അണക്കെട്ടിലെ ജലം ഉപയോഗിച്ചാണ് പ്രവർത്തിക്കുന്നത്.
ശബരിഗിരി ജലവൈദ്യുതപദ്ധതി Sabarigiri Hydro Electric Project Sabarigiri Hydro Electric Project
പ്രതിവർഷം 1338 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ജലവൈദ്യുതപദ്ധതിയാണ് ശബരിഗിരി ജലവൈദ്യുതപദ്ധതി , .
പത്തനംതിട്ട ജില്ലയിലെ റാന്നി താലൂക്കിലെ സീതത്തോട് ഗ്രാമപഞ്ചായത്തിൽ ആങ്ങമ്മൂഴി - ഗവി റൂട്ടിലെ മൂഴിയാറിൽ ആണ് പദ്ധതിയിലെ പവർ ഹൗസ് നിർമിച്ചിട്ടുള്ളത് , .
1966 ഏപ്രിൽ18 നു ഇതു പ്രവർത്തനം തുടങ്ങി.
പദ്ധതിയ്ക്കായി പമ്പയിലും കക്കിയിലും അണക്കെട്ടുകൾ  നിർമ്മിച്ച് 3200 മീറ്റർ നീളമുള്ള ഒരു തുരങ്കം വഴി ബന്ധിപ്പിച്ചു .
മൂഴിയാറിലെ പവർ ഹൗസിൽ പെൻസ്റ്റോക്ക് പൈപ്പുകൾ വഴി വെള്ളം എത്തിച്ചു 6 ജനറേറ്ററുകൾ ഘടിപ്പിച്ച് ഉത്പാദനം നടത്തുന്നു.
കേരളത്തിലെ ഏറ്റവും വലിയ രണ്ടാമത്തെ ജലവൈദ്യുതപദ്ധതിയാണ് ഇത് .
പദ്ധതിയിൽ 5 ജലസംഭരണികളും 7 അണക്കെട്ടുകളും ഒരു പവർ ഹൗസും ഉൾപ്പെടുന്നു.
1) ശബരിഗിരി പവർ ഹൗസ്
1) കക്കി അണക്കെട്ട് ( കക്കി ജലസംഭരണി )
2) ആനത്തോട് അണക്കെട്ട് ( കക്കി ജലസംഭരണി )
3) പമ്പ അണക്കെട്ട് ( പമ്പ ജലസംഭരണി )
4) ഗവി അണക്കെട്ട് ( ഗവി ജലസംഭരണി )
5) കുള്ളാർ അണക്കെട്ട് ( ഗവി ജലസംഭരണി )
6) മീനാർ I അണക്കെട്ട് ( മീനാർ Iജലസംഭരണി )
7) മീനാർ II അണക്കെട്ട് ( മീനാർ II ജലസംഭരണി ) വൈദ്യുതി ഉത്പാദനം
ശബരിഗിരി ജലവൈദ്യുതപദ്ധതി യിൽ 50 മെഗാവാട്ടിന്റെ 6 ടർബൈനുകൾ (PELTON TYPE- Allis-Chalmers USA) ഉപയോഗിച്ച്  300 മെഗാവാട്ട്   വൈദ്യുതി ഉത്പാദിപ്പിക്കുന്നു .
Allis-Chalmers USA ആണ് ജനറേറ്റർ .
യൂണിറ്റ് റേറ്റിംഗ് കമ്മീഷൻ ചെയ്ത ദിവസം യൂണിറ്റ് 1 50 MW 18.04.1966 യൂണിറ്റ് 2 50 MW 14.06.1966 യൂണിറ്റ് 3 50 MW 29.12.1966 യൂണിറ്റ് 4 50 MW 22.06.1967 യൂണിറ്റ് 5 50 MW 09.09.1967 യൂണിറ്റ് 6 50 MW 26.11.1967 നവീകരണം
യൂണിറ്റ് റേറ്റിംഗ് കമ്മീഷൻ ചെയ്ത ദിവസം യൂണിറ്റ് 1 55 MW 03.12.2009 യൂണിറ്റ് 2 55 MW 07.02.2009 യൂണിറ്റ് 3 55 MW 17.03.2008 യൂണിറ്റ് 4 60 MW 06.05.2014 യൂണിറ്റ് 5 55 MW 05.05.2006 യൂണിറ്റ് 6 60 MW 01.07.2005 കൂടുതൽ കാണുക കേരളത്തിലെ ജലവൈദ്യുതപദ്ധതികളുടെ പട്ടിക കേരളത്തിലെ അണക്കെട്ടുകളുടെ പട്ടിക അവലംബം
ഓഷ്യാനസ് ഇംഗ്ലീഷ് വിലാസം https://ml.wikipedia.org/wiki/Oceanus Greek deities series
ഗ്രീക്ക് - റോമൻ പുരാണ പ്രകാരം സമുദ്രത്തെ ആൾരൂപമായിക്കരുതിയുള്ള ഒരു ദൈവസങ്കല്പമാണ് ഓഷ്യാനസ് .
ലോകത്തെ ഒരു അതിവിസ്തൃതമായ നദി ചുറ്റപ്പെട്ടിരിക്കുന്നതായി വിശ്വസിക്കപ്പെട്ടിരുന്നു.
ഭൂമധ്യരേഖയിലുള്ള സമുദ്രജലപ്രവാഹത്തെയാണ് യഥാർഥത്തിൽ ഈ സങ്കൽപ്പം സൂചിപ്പിക്കുന്നത്.
ഗ്രീക്ക് പുരാണത്തിൽ ഈ ലോകസമുദ്രം, യുറാനസിൻറേയും ഗയയുടെയും മകനായ ടൈറ്റാൻ എന്ന ദേവനായാണ് കരുതിയിരുന്നത്.
റോമിലേയും ഗ്രീസിലേയും മൊസൈക്ക് ചിത്രങ്ങളിൽ ടൈറ്റാനെ, ശരീരത്തിൻറെ മുകൾവശം നീണ്ടതാടിയും ഒരു ഞണ്ടിൻറെ ഇറുക്കു കാലുപോലെയുള്ള കൊമ്പും ചേർന്ന ഉറച്ച പേശിയുള്ളതും താഴത്തെ ഭാഗം, ഒരു സർപ്പത്തെപ്പോലെയുമായാണ് ചിത്രീകരിച്ചിരിക്കുന്നത്.
ചില പണ്ഡിതന്മാർ വിശ്വസിക്കുന്നതനുസരിച്ച്, ഓഷ്യാനുസ്, അന്നത്തെ പ്രാചീന ഗ്രീക്കുകാർക്കും റോമാക്കാർക്കും പരിചിതമായിരുന്ന മെഡിറ്ററേനിയൻ കടലും അറ്റ്ലാന്റിക് സമുദ്രവും ഉൾപ്പെടെ എല്ലാ ലവണജലാശയങ്ങളെയും പൊതുവെ പ്രാതിനിധ്യം വഹിക്കുന്നു എന്നതാണ്.
എന്നിരുന്നാലും, ഭൂമിശാസ്ത്രം കൂടുതൽ അറിയാൻ തുടങ്ങിയതോടെ അറ്റ്ലാൻറിക് സമുദ്രത്തിൻറെ അറിയപ്പെടാത്ത ഭാഗങ്ങൾക്കു ഈ പേരു കൊടുക്കപ്പെട്ടു.
മെഡിറ്ററേനിയൻ പോസിഡോൺ ഭരിക്കുന്നതായി പുതുതായി കരുതപ്പെട്ടു.
Genealogy of the Olympians in Greek mythology Genealogy of the Olympians in Greek mythology ക സ തി Uranus Gaia Oceanus Hyperion Coeus Crius Iapetus Mnemosyne Cronus Rhea Tethys Theia Phoebe Themis Zeus Hera Hestia Demeter Hades Poseidon Ares Hephaestus Hebe Eileithyia Enyo Eris Metis Maia Leto Semele Aphrodite Athena Hermes Apollo Artemis Dionysus റഫറൻസ് External links Oceanus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.